फोर नेसन्स कप २०२४ : नेपाली महिला टिमको घोषणा
मुख्य प्रशिक्षक राजेन्द्र तामाङले लेबनानमा हुने फोर नेसन्स कप वुमेन्स च्याम्पिनयसिपका लागि बुधबार २२ सदस्यीय अन्तिम टिम घोषणा गरेको छ । प्रतियोगिता जुलाई १० देखि १६ सम्म आयोजना हुनेछ ।
काठमाडौँ — मुख्य प्रशिक्षक राजेन्द्र तामाङले लेबनानमा हुने फोर नेसन्स कप वुमेन्स च्याम्पिनयसिपका लागि बुधबार २२ सदस्यीय अन्तिम टिम घोषणा गरेको छ । प्रतियोगिता जुलाई १० देखि १६ सम्म आयोजना हुनेछ ।घोषित टिमको गोलरक्षकमा कप्तान अञ्जली सुब्बासँगै अञ्जना रानामगर र उषा नाथ छन् । यस्तै डिफेन्डरमा अमृता जैशी, गीता राना, हिराकुमारी भुजेल, विमला विक, निशा थोकर र पूजा राना छन् ।डिफिल्डमा रेनुका नगरकोटी, सरु लिम्बू, अनिता बस्नेत, दीपा शाही, अनिता केसी, प्रिती राई, अनिशा कार्की र विमला चौधरी छन् । फरवार्डमा सावित्रा भण्डारी, रेखा पौडेल र रश्मिकुमारी घिसिङ छन् । 